CELEX: 32015R0138
Language: lv
Date: 2015-01-29 00:00:00
Title: Padomes Regula (ES) 2015/138 ( 2015. gada 29. janvāris ), ar ko groza Regulu (ES) Nr. 208/2014 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā

30.1.2015   
               
               
                  LV
               
               
                  Eiropas Savienības Oficiālais Vēstnesis
               
               
                  L 24/1
               
            
         PADOMES REGULA (ES) 2015/138
         (2015. gada 29. janvāris),
         ar ko groza Regulu (ES) Nr. 208/2014 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 215. pantu,
         ņemot vērā Padomes Lēmumu 2014/119/KĀDP (2014. gada 5. marts) par ierobežojošiem pasākumiem, kas vērsti pret konkrētam personām, vienībām un struktūrām saistībā ar situāciju Ukrainā (1),
         ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu,
         tā kā:
         
                     (1)
                  
                  
                     Ar Padomes Regulu (ES) Nr. 208/2014 (2) tiek īstenoti konkrēti pasākumi, kas paredzēti Lēmumā 2014/119/KĀDP, un tiek paredzēta līdzekļu un saimniecisko resursu iesaldēšana konkrētām personām, kas ir identificētas kā tādas, kas atbildīgas par Ukrainas valsts līdzekļu nelikumīgu piesavināšanos, un personām, kas ir atbildīgas par cilvēktiesību pārkāpumiem Ukrainā, un ar minētajām personām saistītām fiziskām vai juridiskām personām, vienībām vai struktūrām.
                  
               
                     (2)
                  
                  
                     Padome 2015. gada 29. janvārī pieņēma Lēmumu (KĀDP) 2015/143 (3), ar ko groza Lēmumu 2014/119/KĀDP un kurā sniegts skaidrojums par līdzekļu iesaldēšanas kritērijiem, kurus piemēro personām, kas ir identificētas kā tādas, kas atbildīgas par Ukrainas valsts līdzekļu nelikumīgu piesavināšanos.
                  
               
                     (3)
                  
                  
                     Minētais grozījums ir Līguma par Eiropas Savienības darbību piemērošanas jomā, tādēļ tā īstenošanai ir nepieciešamas Savienības līmeņa reglamentējošas darbības, jo īpaši, lai nodrošinātu to, ka visās dalībvalstīs to piemēro vienādi. Tāpēc Regula (ES) Nr. 208/2014 būtu attiecīgi jāgroza,
                  
               IR PIEŅĒMUSI ŠO REGULU.
         
            1. pants
            Regulas (ES) Nr. 208/2014 3. pantā iekļauj šādu punktu:
            
               
                  “1.a   Regulas 3. panta 1. punktā “personas, kas ir identificētas kā tādas, kas ir atbildīgas par Ukrainas valsts līdzekļu nelikumīgu piesavināšanos”, ir arī tādas personas, saistībā ar kurām Ukrainas iestādes veic izmeklēšanu:
                  
                              a)
                           
                           
                              par Ukrainas publisko līdzekļu vai aktīvu nelikumīgu piesavināšanos vai par līdzdalību tādā darbībā; vai
                           
                        
                              b)
                           
                           
                              par amatpersonas dienesta stāvokļa ļaunprātīgu izmantošanu, lai panāktu nepamatotas priekšrocības sev vai trešai personai, tādējādi radot zaudējumus Ukrainas publiskajiem līdzekļiem vai aktīviem, vai par līdzdalību tādā darbībā.”
                           
                        
            
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2015. gada 29. janvārī
            
               
                  Padomes vārdā –
               
               
                  priekšsēdētāja
               
               F. MOGHERINI
            
         
         
            (1)  OV L 66, 6.3.2014., 26. lpp.
         
         
            (2)  Padomes Regula (ES) Nr. 208/2014 (2014. gada 5. marts) par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā (OV L 66, 6.3.2014., 1. lpp.).
         
            (3)  Skatīt šā Oficiālā Vēstneša 16. lappusi.